ഡിസിസി പട്ടിക പ്രഖ്യാപനം പേരുകള് അന്തിമമാക്കാന് സുധാകരനും സതീശനും ഇന്ന് ഡല്ഹിയില് X ജില്ലാ കോണ്ഗ്രസ് കമ്മിറ്റി അധ്യക്ഷ പട്ടിക പ്രഖ്യാപനത്തില് അനിശ്ചിതത്വം നിലനില്ക്കെ പേരുകള് അന്തിമമാക്കാന് കെപിസിസി പ്രസിഡന്റ് കെ സുധാകരനും പ്രതിപക്ഷ നേതാവ് വി ഡി സതീശനും ഇന്ന് ഡല്ഹിയില്. എത്രയും വേഗം പട്ടിക പ്രഖ്യാപിക്കണമെന്ന് നേതാക്കള് ഹൈക്കാമാന്ഡിനോട് ആവശ്യപ്പെട്ടേകും. കൊല്ലം, ആലപ്പുഴ, പാലക്കാട് ഒഴികെയുള്ള ജില്ലകളില് പേരുകള് അന്തിമമായതായാണ് റിപ്പോര്ട്ട്. പട്ടിക എഐസിസിയുടെ പരിഗണനയിലാണെന്നും അത് അന്തിമമായി പ്രസിദ്ധീകരിക്കുന്നത് വരെ ഒരുവിധത്തിലും പുറത്തുവരില്ലെന്നും സുധാകരന് നേരത്തെ പറഞ്ഞിരുന്നു. പ്രഖ്യാപനം ഉടന് ഉണ്ടായേക്കുമെന്നാണ് വിവരം. ഡിസിസി പുനഃസംഘടന സംബന്ധിച്ച് അവസാനഘട്ട ചര്ച്ചയ്ക്കായി ഇരുവരും ഇന്നലെ തിരുവനന്തപുരത്ത് കൂടിയാലോചന നടത്തിയിരുന്നു.സാമൂദായിക സമവാക്യങ്ങള് കൂടെ പരിഗണിച്ചാവും ലിസ്റ്റ് നിര്മ്മിക്കുക. പ്രതിപക്ഷ നേതാവിന്റെയും കെപിസിസി അധ്യക്ഷന്റെയും തീരുമാനങ്ങള് ഇക്കാര്യത്തില് നിര്ണായകമായിരിക്കും. നേരത്തെ സുധാകരന്റെ ബന്ധു ഡിസിസി അന്തിമ പട്ടിക പുറത്തുവിട്ടതായി ആരോപണം ഉയര്ന്നിരുന്നു. കെ സുധാകരന്റെ സഹോദരി പുത്രന് അജിത്ത്. സുധാകരനുമായി അടുത്ത ബന്ധമുള്ള നേതാക്കള് അംഗങ്ങളായ കെ എസ് ബ്രിഗേഡെന്ന വാട്സ്ആപ്പ് ഗ്രൂപ്പിലാണ് പട്ടിക ഔദ്യോഗിക പ്രഖ്യാപനത്തിന് മുന്പ് പ്രത്യക്ഷപ്പെട്ടതെന്നാണ് കൈരളി ന്യൂസ് റിപ്പോര്ട്ട് ചെയ്തിരുന്നു. പുറത്തുവന്ന പട്ടിക ഇങ്ങനെ: തിരുവനന്തപുരം: ജി.എസ്.ബാബു, ആലപ്പുഴ: ബാബുപ്രസാദ്, കോട്ടയം: സുരേഷ്, ഇടുക്കി: സിപി മാത്യു, വയനാട്: കെ.കെ എബ്രഹാം, കാസര്കോട്: ഖാദര് മങ്ങാട്, തൃശൂര്: ജോസ്, പത്തനംതിട്ട: സതീഷ്, മലപ്പുറം: വി.എസ്. ജോയ്, കോഴിക്കോട്: പ്രവീണ് കുമാര്, എറണാകുളം: ഷിയാസ്, കണ്ണൂര്: മാര്ട്ടിന് ജോര്ജ്, പാലക്കാട്: തങ്കപ്പന്, കൊല്ലം: തീരുമാനമായില്ല. ഇതാണ് ഡിസിസി പ്രസിഡന്റ് ഫൈനല് ലിസ്റ്റ് എന്ന പേരില് ഗ്രൂപ്പില് വന്നത്. TAGS: Trending News X TAGS: